Kathrine Kjelland

Kathrine Kjelland (født 1957) er en norsk journalist, kommunikasjonsleder og sosialantropolog fra Heggeli i Oslo. 

Kjelland arbeidet i NRK som nyhetsreporter, programleder og København-korrespondent fra 1982 til 1997, avbrutt av 3,5 år som avdelingsleder, pressetalskvinne og assisterende pressesjef for Lillehammer Olympiske Arrangementskomite. Hun var tidligere journalist i Arbeiderbladet og Sunnmørsposten. 

Kjelland var kommunikasjonssjef i departementene i ti år (Kirke,- utdanning og forskningsdepartementet og Justis,- og politidepartementet), og en periode som kommunikasjonssjef ved Statsministerens kontor. Hun har videre vært kommunikasjonssjef blant annet for Verdens Naturfond (WWF) og i Bane NOR.

Hun er gift med forfatteren Pål Gerhard Olsen.

Norske journalister
Norske sosialantropologer
NRK-journalister